Rapperswil-Jona
Rapperswil-Jona on kaupunki Sveitsissä, St. Gallenin kantonissa. Kaupungissa on vajaat 30 000 asukasta, ja se on asukasluvultaan kantonin toiseksi suurin kaupunki. Kaupunki muodostui vuonna 2007 Rapperswilin ja Jonan kuntien yhdistyessä.
Kappola
Kappola on Hämeenlinnan 37. kaupunginosa. Alue sijaitsee noin viisi kilometriä keskustasta itään Katumajärven rannalla. Kappola rajoittuu Mäskälän, Ruununmyllyn, Idänpään, Katisten, Katumajärven, Harvialan ja Hakumäen kaupunginosiin. Kappolaan, Katumajärven rannalle sijoittuu esihistoriallisesti merkittävä Kappolan linnavuori. Lisäksi kaupunginosassa sijaitsee kaksi golfkenttää, joista toinen osaksi myös Hakumäen puolella.